अपने गले की रक्षा करें सामान्यतौर पर किए जाने वाले उपचार करें प्राकृतिक उपचार अपनाएँ
ऐसी कई आदतें हैं जो निर्जलीकरण को बढ़ावा देती हैं जिनको बार-बार प्रयोग करने से गले में खुजली या जलन होती है।  वे पेय पदार्थ जिनमें कैफीन (caffeine) होता है जैसे चाय, कॉफी या सोडा, इनसे भी निर्जलीकरण होता है (और यह नींद को भी प्रभावित करता है), इसलिए इनका सेवन बंद कर दें या बिल्कुल कम कर दें। रिक्रिऐशनल दवाओं (recreational drugs) और अन्य दवाओं जैसे कि एंटीडिप्रेसेंटस (antidepressants) के कारण भी निर्जलीकरण और गले में जलन होती है। धूम्रपान के कारण भी गला सूख जाता है और इससे भी गले में खराश और जलन होती है (साथ ही अन्य स्वास्थ्य संबंधी समस्याएँ भी होती हैं), इसलिए इसे छोड़ने का प्रयास करें या कम से कम इसमें कटौती करें। कुछ बातें जैसे कि बहुत ज्यादा बोलना, चिल्लाना, या गाना गाने से गले का ज्यादा इस्तेमाल होता है जिससे निर्जलीकरण और गले में खराश होती है।  यदि आपको विश्वास है कि इसके कारण आपके गले में खराश होती है तो अपनी आवाज को आराम दें (बात न करें, गाएँ नहीं और चिल्लाएँ नहीं) कम से कम रोजाना एक या दो घंटों के लिए । यदि आपके काम में आपकी आवाज ज्यादा प्रयोग में लाई जाती है तो याद से अपने साथ पानी कि एक बोतल हमेशा रखें, ताकि आप अपने गले को गीला करते रहें और पूरा दिन हाइड्रेट (hydrate) रहें। किसी भी खाने, पौधे या पोलन (pollen) से एलर्जी हो सकती है, इसके लक्षण इस प्रकार हैं जैसे कि आँखों से पानी आना (watery eyes), छींके आना, कन्जेस्शन (congestion) और गले की खारिश।  रोजाना एक एंटीहिस्टामिन (antihistamine) की गोली लें और देखें कि क्या यह आपके लक्षण कम कर पा रही है। एलर्जी का सही कारण पता करने के लिए एक फूड डायरी (food diary) बनाएँ या अपने डॉक्टर से एलर्जी टेस्ट कराएँ। नियमित रूप से गले के लॉजेंजिज गले को ठीक करने के लिए ज्यादा कुछ नहीं करते, लेकिन वे दर्द में राहत देते हैं।  जो अतिरिक्त लार (saliva) आप कैंडी चूसने के दौरान पैदा करते हैं, वह आपके गले को चिकना करती है जिससे गले की खुजली में राहत मिलती है। इसी दौरान बूंदों में दी गई दवाई लोकल एनेस्थेटिक (local anesthetic) का काम करती है जो गले की जलन को कम करती है। बेनाड्रिल (Benadryl), जरटेक (Zyrtec), और क्लैरिटिन (Claritin) कुछ ऐसे ब्रांड हैं जो सर्दी या फ्लू की दवाई के रूप में दिए जाते हैं जिससे गले की खरोंच या गले की खराश में राहत मिलती है।  सादी पुरानी दर्दनाशक दवाओं जैसे कि एस्पिरिन (aspirin ) और इबुप्रोफ़ेन (Ibuprofen) गले की खुजली के कारण होने वाले दर्द में राहत देती हैं। सही मात्रा के लिए पैकेट पर लिखे निर्देशों का पालन करें। इस बात का ध्यान रखें एस्पिरिन बच्चों या उन किशोरों को न दें जो अभी चिकनपॉक्स (chickenpox) या फ्लू से स्वस्थ हुए हैं, नहीं तो उन्हें घातक रेज़ सिंड्रोम (Reye's syndrome) होने का खतरा हो सकता है। गले की खुजली अक्सर पोस्ट नेजल ड्रिप (post-nasal drip) और सूखी खाँसी के मेल के कारण होती है (जब बंद नाक के कारण मुँह से साँस लेना पड़ता है)।  इसलिए एक डिकन्जेस्टेन्ट दवाई जैसे कि इसमें सुडोनेफ्रीन (pseudoephedrine) शामिल हैं - इससे बंद नाक खुलेगी और यह सामान्य रूप में आपको साँस लेने में मदद करेगी। एक बार इन परेशानियों का हल निकल जाए, गले की खुजली अपने आप ही ठीक हो जाएगी। थ्रोट स्प्रे गले की खुजली, सूखापन, और गुदगुदी वाली खाँसी में राहत देने का एक बढ़िया तरीका है। इनमें मुख्यतः फिनॉल (phenol) या इससे मिलते जुलते इंग्रेडिएंट (ingredient) होते है, जो गले को सुन्न करते हैं।  थ्रोट स्प्रे बिना डॉक्टरी सलाह के सामान्यतौर पर बहुत-सी फार्मेसी (pharmacy) पर मिलते है और अपेक्षाकृत सस्ते होते है। कुछ थ्रोट स्प्रे अलग-अलग सुगंध में आते है जैसे कि पुदीना या बेरी की सुगंध में। एक माउथवॉश से दिन में 2 बार गरारे करें जिसमें मेंथॉल (menthol) जैसे कि लिस्ट्रीन (Listerine) होता है, यह गले को सुन्न करने में मदद करेगा, जलन को कम करेगा और गले की खारिश में राहत देगा। यदि आपके गले में खराश या जलन बैक्टीरिया इन्फेक्शन (bacterial infection) के कारण हैं जैसे कि गला खराब होना या टॉन्सिलाईटिस (tonsillitis), तो आपको अपने डॉक्टर से मिलने की आवश्यकता है जो कि आपको जरूरत अनुसार एंटीबायोटिक्स (antibiotics) का कोर्स करने का परामर्श दे सकता है। आधा चम्मच नमक 8 आउन्स गर्म पानी में डालें और अच्छी तरह मिलाएँ। इसका एक घूँट भरें और 10 सेकेण्ड के लिए गरारे करें, फिर इसे थूक दें, निगले नहीं।  नमक अतिरिक्त बलगम को काट देगा (जिसके कारण गले में खुजली या गुदगुदी महसूस होती है) और सूजन को भी कम कर देगा। इसे दिन में 2-3 बार दोहराएँ जब तक कि आपका गला पूरी तरह से ठीक न हो जाये। शहद एक शानदार प्राकृतिक उपचार है जैसे कि यह गले पर परत लगाता है और जल्दी ही गले की खुजली या जलन में राहत देता है। अच्छे परिणामों के लिए, रोज सुबह शहद का एक चम्मच लें।  यदि सम्भव हो तो इसे कच्चा ही लें, क्योंकि यह आपकी एलर्जी रोकने की क्षमता को बढ़ाने में मदद करेगा। यदि आप शहद को कच्चा नहीं ले सकते तो एक चम्मच शहद को चाय में मिलाकर पीयें, यह एक अन्य विकल्प है। बारह वर्ष की कम आयु के बच्चों और नवजात शिशुओं को शहद न दें, क्योंकि इसमें जो बैक्टीरिया होते हैं उसके कारण बच्चों में इन्फेंट बोटूलिज्म (infant botulism) हो सकता है, जिससे उनकी मृत्यु हो सकती है। शहद की थोड़ी-सी मात्रा को कप के तले में डालें और इसे गर्म पानी से ऊपर तक भरें।  इसके बाद, इसमें नींबू के एक से तीन टुकड़ों (wedges ) को निचोड़ें। आखिर में, अदरक का एक छोटा-सा टुकड़ा पीसकर इसमें डालें और हिलाएँ। इसे दिन में कई बार पीयें, इससे गले की खराश या खुजली में राहत मिलेगी। दूध में हल्दी मिलाकर लेना, यह गले की खारिश के लिए एक घरेलू उपचार है जो कई सालों से चल रहा है।  सोने से पहले, एक गिलास दूध को हल्दी के साथ उबालें (यदि आप चाहें तो आप हल्दी को पानी के साथ भी ले सकते हैं।) पीने से पहले दूध को थोड़ा-सा ठंडा होने दें। इसे रोज रात को पीयें, जब तक कि गले की खराश पूरी तरह ठीक न हो जाये। ऐप्पल साइडर विनेगर का उपयोग कई घरेलू उपचारों में किया जाता है और इसके कई स्वास्थ्य सम्बन्धी लाभ भी है - जिसमें से एक गले की खारिश में राहत देना है।  एक बड़ा चम्मच  ऐप्पल साइडर विनेगर को 8 आउन्स गर्म पानी में मिलाएँ और धीरे-धीरे पीयें। यदि आप चाहें तो इसमें एक बड़ा चम्मच शहद मिला सकते हैं, इससे इसका स्वाद अच्छा हो जायेगा। रूस में यह गले की खराश में राहत के लिए एक प्रसिद्ध घरेलू उपचार है। इसमें हॉर्सरेडिश का एक काढ़ा बनाया जाता है। हिंदी में इसकी तुलना मूली से की जाती है, लेकिन आप इसे शुद्ध पाउडर रूप में ऑनलाइन खरीद कर रख सकते हैं।   एक गिलास में एक बड़ा चम्मच शुद्ध हॉर्सरेडिश लें (पौधे के रूप में, न कि सॉस के रूप में), साथ ही एक छोटी चम्मच शहद और एक छोटी चम्मच पिसी हुई लौंग लेकर मिलाएँ। ग्लास को गर्म पानी से भरें और इस हॉर्सरेडिश मिश्रण को घोलें, इसके बाद इसे धीरे-धीरे पीयें। सूखे वातावरण में रहने या सोने के कारण गला सूख सकता है और इसमें खारिश भी हो सकती है।  एक हिउमिडिफायर को अपने रहने या सोने के कमरे में रखें जिससे हवा में नमी आ जाए और इससे गले की खारिश में राहत मिलेगी। यदि आप हिउमिडिफायर में पूंजी नहीं लगाना चाहते, तो आप वही परिणाम एक पानी के भरे बर्तन को रेडियेटर के नीचे रख कर या अपने रहने की जगह के आस-पास पौधे लगाकर प्राप्त कर सकते हैं। निर्जलीकरण गले की खराश का एक सबसे आम कारण है, इसमें आपका गला बिल्कुल सूख जाता है और वहाँ पर्याप्त बलगम नहीं होती चिकनाहट तथा संवेदनशील टिशू (sensitive tissue) की रक्षा के लिए।  रोजाना 8 गिलास पानी पीने की कोशिश करें और ग्रीन तथा हर्बल चाय पीयें। पानी पीना मुख्यतः इसलिए जरूरी है क्योंकि यदि आपको फ्लू या जुखाम हो जाता है तो - आपके शरीर से बहुत-सा फ्लूइड (fluid) पसीने के रूप में (बुखार में) और बलगम के रूप में (छींकने तथा नाक झटकने से) निकलता है।
बुरी आदतों से छुटकारा पाएँ: अपनी आवाज को सुरक्षित रखें: एलर्जी से निपटें: गले के लॉजेंज (lozenge) चूसे या कफ ड्रॉप्स का प्रयोग करें: एक एंटीहिस्टामिन आजमाएँ: एक डिकन्जेस्टेन्ट (decongestant) लें: थ्रोट स्प्रे (throat spray) का प्रयोग करें: माउथवॉश (mouthwash) से गरारे करें: डॉक्टर से मिले: नमक के पानी से गरारे करें: कुछ शहद लें: शहद, निम्बू और अदरक की चाय बनाएँ: हल्दी वाला दूध पीयें: ऐप्पल साइडर विनेगर (apple cider vinegar) लें: हॉर्सरेडिश (horseradish) आजमाएँ: एक हिउमिडिफायर (humidifier) का प्रयोग करें: पानी खूब पीयें:
https://www.wikihow.com/Soothe-an-Itchy-Throat https://www.wikihow.com/Soothe-an-Itchy-Throat https://www.wikihow.com/Soothe-an-Itchy-Throat
Protecting Your Throat Using Over-The-Counter Remedies Using Natural Remedies